Diari Oficial de la Generalitat Valenciana


Sumari del DOGV 6812, del 06-07-2012 (2012/6636)

RESOLUCIÓ de 27 de juny 2012, del director general de Justícia, per la qual es convoca la constitució de borses de treball per a la provisió temporal de llocs dels cossos de metges forenses, gestió processal i administrativa, tramitació processal i administrativa i d'auxili judicial de l'administració de justícia de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6812

Data del DOGV
:   06-07-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/6636


Data del document
:   27-06-2012

Organisme emissor
:   Conselleria de Justícia i Benestar Social

Tipus de document
:   Resolució

Descriptors 

:   * concurs administratiu

RESOLUCIÓ de 27 de juny 2012, del director general de Justícia, per la qual es convoca la constitució de borses de treball per a la provisió temporal de llocs dels cossos de metges forenses, gestió processal i administrativa, tramitació processal i administrativa i d'auxili judicial de l'administració de justícia de la Comunitat Valenciana. [2012/6636]

\*\*\*\*\*\*\*\*\*\*\*\*\*\*\*\*
L'Orde 3/2011, de 21 de setembre (DOCV núm. 6620, de 30 de setembre de 2011), de la Conselleria de Justícia i Benestar Social, sobre selecció i nomenament de funcionaris interins per a cobrir llocs dels cossos de metges forenses, gestió processal i administrativa, tramitació processal i administrativa i auxili judicial de l'administració de justícia en la Comunitat Valenciana, establix el procediment per a la formació de borses de treball per a cobrir temporalment llocs de les plantilles dels òrgans judicials, fiscalies, instituts de medicina legal, unitats administratives i la resta de servicis de l'Administració de justícia.
D'acord amb l'article 5 de l'esmentada orde, la constitució de les borses correspon a la direcció general competent en matèria de justícia mitjançant resolució publicada en el Diari Oficial de la Comunitat Valenciana.
En conseqüència, prèvia negociació amb les organitzacions sindicals integrants de la Mesa Sectorial de Justícia, es convoca la constitució de les esmentades borses de treball d'acord amb les següents
Bases
Primera. Convocatòria
Es convoca el procés per a la constitució de les borses de treball per al nomenament de funcionaris interins en els òrgans de l'Administració de justícia en la Comunitat Valenciana que, amb caràcter provincial, tindran el nombre màxim d'integrants següents:
Els llocs reservats per a discapacitats es cobriran pels que tinguen la condició legal de persones amb discapacitat de grau igual o superior al 33%, sempre que acrediten l'indicat grau de discapacitat i la compatibilitat funcional amb l'exercici de les tasques que corresponen al cos a la borsa del qual opten.
Els llocs no coberts per l'esmentat quota s'incorporaran al general.
Segona. Requisits dels aspirants
Per a concórrer a les borses de treball els aspirants han de reunir a la finalització del termini de presentació de sol·licituds els requisits següents:
1. Ser espanyol, major d'edat i no excedir l'edat establida per a la jubilació.
2. Trobar-se en possessió o en condicions perquè els puga ser expedida la titulació següent, en funció del cos a què s'opta:
- Metges forenses: llicenciatura en Medicina.
- Cos de gestió processal i administrativa: diplomat universitari, enginyer tècnic, arquitecte tècnic o equivalent.
- Cos de tramitació processal i administrativa: títol de Batxiller o equivalent.
- Cos d'auxili judicial: títol de Graduat en Ensenyança Secundària Obligatòria o equivalent.
D'acord amb el que disposa l'Orde de 4 de novembre de 1996, del Ministeri d'Educació i Cultura, es consideraran equivalents els títols acadèmics oficials de Graduat Escolar i certificat d'estudis primaris expedits amb anterioritat al final del curs 1975/1976.
Alsefectes d'equivalència, per a persones adultes, caldrà estar al que disposa l'Orde EPJ 1809/2009/, de 10 de juny, per la qual s'establixen equivalències amb els títols de Graduat en Educació Secundària Obligatòria i de Batxiller regulats en la Llei Orgànica 2/2006, de 3 de maig, d'Educació.
En cas de titulacions obtingudes en l'estranger, s'ha d'estar en possessió de la documentació que acredita l'homologació.
3. No haver sigut condemnat, ni estar processat, ni inculpat per delicte dolós, a menys que s'haguera obtingut la rehabilitació o haguera recaigut en la causa interlocutòria de sobreseïment.
4. No trobar-se inhabilitat per a l'exercici d'ocupació o càrrec públic.
5. No haver sigut separat, per mitjà de procediment disciplinari, d'un cos de l'Estat, de les comunitats autònomes o de les administracions locals, ni suspés per a l'exercici de funcions públiques, en via disciplinària o judicial, llevat que haguera sigut degudament rehabilitat.
6. No patir cap malaltia o limitació física o psíquica incompatible amb l'exercici de les funcions corresponents.
7. Residir en algun municipi de la Comunitat Valenciana.
8. No haver sigut exclòs definitivament de la borsa constituïda mitjançant la Resolució d'11 de setembre de 2008 com a conseqüència de no haver superat el segon període de pràctiques, d'imposició de sanció disciplinària per falta molt greu, falta o falsedat inicial o sobrevinguda d'algun dels requisits exigits o de circumstàncies al·legades per a la seua inclusió en borsa.
9. Las persones que opten a les borses de treball de gestió processal i administrativa o tramitació processal i administrativa hauran d'acreditar tindre coneixements de formació informàtica en processador de textos, amb una duració mínima de 40 hores.
S'exceptua d'este requisit a:
9.1. Els que hagen superat el període de pràctiques com a personal funcionari interí de l'Administració de justícia.
9.2. Els que hagen aprovat proves informàtiques en processos selectius convocats per qualsevol Administració pública.
9.3. Els que hagen prestat servicis com auxiliar administratiu (grup C2), administratiu (grup C1) o tècnic mitjà (grup A2) en òrgans de qualsevol administració pública, durant un període mínim de tres mesos.
9.4. Els que acrediten la realització d'un curs de Cicerone d'una duració mínima de 40 hores impartit per la Direcció General de Justícia o per l'Institut Valencià d'Administració Pública.
Tercera. Sol·licituds
1. En la present convocatòria s'establix com a obligatòria la forma telemàtica per a omplir les sol·licituds de participació. En conseqüència, les persones interessades que complisquen els requisits establits en la base segona hauran d'omplir la seua sol·licitud ajustada al model annex I que es troba publicat en les direccions següents:
- En castellà:
(Auxili judicial).
(Gestió processal i administrativa).
(Metges forenses).
(Tramitació processal i administrativa).
- En valencià:
(Auxili judicial).
(Gestió processal i administrativa).
(Metges forenses).
(Tramitació processal i administrativa).
La sol·licitud, model annex I, també pot localitzar-se a través del buscador d'ocupació pública de la Generalitat:
En castellà: , guia PROP, empleo público.
En valencià: , guia PROP, ocupació pública.
Els qui estiguen exercint funcions com a interí en l'administració de justícia, tant a l'inici del termini de presentació de sol·licituds com a la seua finalització, també hauran de presentar sol·licitud si desitgen ser inclosos en les borses de treball, així com la documentació indicada en la base quarta.
2. Una vegada omplit el model de sol·licitud a través de la pàgina web indicada, s'imprimirà el document definitiu generat per l'assistent informàtic i, una vegada firmat este, haurà de presentar-se en qualsevol dels registres següents:
- Conselleria Justícia i Benestar Social. Passeig de l'Albereda, 16, 46722 València.
- Direcció General de Justícia. Plaça de Sant Nicolau, 2, 46234 València.
- Direcció Territorial de Justícia d'Alacant. Rambla de Méndez Núñez, 41-2a planta, 03137 Alacant.
- Direcció Territorial de Justícia de Castelló. Carrer Major, 76, 12380 Castelló de la Plana.
El termini de presentació de sol·licituds serà de 15 dies naturals des de l'endemà de la publicació de la present Resolució en el Diari Oficial de la Comunitat Valenciana.
També podran remetre's per qualsevol de les modalitats establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. En el supòsit de remissió d'instàncies a través de les oficines de correus, estes hauran de presentar-se en sobre obert per a ser datades i segellades pel funcionari de correus abans de ser certificades. Els participants enviaran la instància que continga el segell de l'oficina de correus, sense que puga admetre's passat el termini de presentació d'instàncies aquella que no complisca este requisit.
3. L'aspirant només podrà presentar una sol·licitud i en esta haurà d'optar per un sol cos de l'administració de justícia i una sola província.
Quarta. Documentació a aportar
Les sol·licituds hauran d'anar acompanyades d'originals o fotocòpies compulsades de la documentació següent:
Acreditació dels requisits.
1. Fotocòpia compulsada del document nacional d'identitat (ambdós costats).
2. Fotocòpia compulsada de la titulació necessària per a ser nomenat funcionari interí en el cos corresponent.
3. Certificat d'empadronament o residència en algun municipi de la Comunitat Valenciana.
4. Les persones que concórreguen a la quota de discapacitats hauran d'aportar necessàriament els certificats següents:
- Certificat acreditatiu de la discapacitat, indicant-ne el grau.
- Certificat acreditatiu de la compatibilitat funcional per a l'exercici de la tasca que corresponguen al cos a la borsa del qual opten.
5. Les persones que opten a les borses de treball de gestió processal i administrativa o de tramitació processal i administrativa acreditaran els coneixements informàtics per mitjà de certificat relatiu a la realització de cursos de tractament de textos.
S'exceptua de presentar esta certificació a aquells que hagen superat el període de pràctiques com a personal funcionari interí de l'Administració de justícia, i hauran d'indicar esta circumstància en la instància. Igualment estan exceptuats els que acrediten documentalment, per mitjà de la presentació de les certificacions corresponents, haver superat les proves informàtiques, prestat servicis o realitzat el curs a què es referixen els apartats 9.2, 9.3 i 9.4 de la base segona.
Acreditació dels mèrits.
A) Antiguitat.
1. Servicis en l'Administració de justícia.
Els servicis prestats com a interins en òrgans judicials en la Comunitat Valenciana s'hauran d'indicar en la instància, però no serà necessària la seua acreditació documental.
Per a acreditar els servicis prestats en òrgans judicials radicats fora de la Comunitat Valenciana, s'aportarà certificat del fiscal en cap, secretari judicial o cap d'organisme corresponent, segons model que s'acompanya com a annex II.
2. Servicis prestats en una altra administració pública.
Per a acreditar tals servicis s'aportarà certificació expedida per funcionari competent, segons model que s'acompanya com a annex III.
B) Superació d'exercicis en processos selectius.
Haver aprovat algun exercici de processos selectius convocats per a l'accés al cos a la borsa del qual s'insta o el seu equivalent, segons anterior denominació, no haurà d'acreditar-se, si bé ha de fer-se constar en la instància per a ser considerat com a mèrit.
C) Titulacions i formació.
1. Fotocòpia compulsada dels títols acadèmics oficials a què es referix l'apartat C.2 de l'article 9 de l'Orde 3/2011, de 21 de setembre (DOCV núm. 6620, de 30.09.2011), de la Conselleria de Justícia i Benestar Social.
2. Certificats acreditatius de la superació dels cursos de formació i perfeccionament que versen sobre matèries jurídiques directament relacionades amb les funcions pròpies dels cossos de funcionaris al servici de l'administració de justícia, així com sobre aplicacions informàtiques, organitzats i impartits pels organismes establits en l'apartat C.1 de l'article 9 de l'esmentada Orde 3/2011.
Els certificats aportats hauran d'indicar el nombre d'hores del curs acreditat.
D) Coneixement de valencià.
Certificat expedit per la Junta Qualificadora de Coneixements de València o títol homologat, segons Orde de 16 d'agost de 1994, de la Conselleria d'Educació i Ciència, modificada per Orde de 22 de desembre de 1995 i Orde de 24 de juny de 1999, de la Conselleria de Cultura Educació i Ciència, sobre certificats oficials de coneixements de valencià.
Els requisits i mèrits que s'invoquen estaran referits a la data de finalització del termini de presentació de sol·licituds.
E) Mèrits específics per a la borsa de metges forenses.
S'acreditaran per mitjà dels certificats o títols acreditatius corresponents, presentant originals o fotocòpies degudament compulsades.
Els requisits i mèrits que s'invoquen estaran referits a la data de finalització del termini de presentació de sol·licituds.
Quinta. Tramitació
Finalitzat el termini de presentació d'instàncies, la Direcció General de Justícia procedirà a la realització dels tràmits següents:
1. Es desestimaran d'ofici les sol·licituds presentades fora de termini, que no s'ajusten al model o no aporten la documentació acreditativa de reunir els requisits que s'exigixen. Així mateix, es desestimaran les sol·licituds no emplenades en la forma telemàtica establida en la base tercera i aquelles que continguen més d'una opció a cos o província, bé en la mateixa sol·licitud o quan l'aspirant haja presentat més d'una d'elles.
2. S'avaluaran els mèrits acreditats, segons el barem contingut en l'Orde de 3/2011, de 21 de setembre, de la Conselleria de Justícia i Benestar Social.
Els mèrits o circumstàncies no al·legats en la instància i/o no acreditats en la forma establida en la present convocatòria, no es tindran en compte a l'hora de la seua baremació.
3. La comissió mixta d'estudi de discapacitats, si s'estima necessari, avaluarà la capacitat de les persones que amb la condició legal de discapacitades participen en la convocatòria, i podran citar, si és necessari, els interessats per a realitzar la pertinent revisió que acredite la compatibilitat amb les funcions a exercir en els llocs de treball a què opten.
4. Els aspirants s'ordenaran d'acord amb la puntuació obtinguda. En cas d'empat primarà la puntuació obtinguda en cada apartat del barem començant pel primer. Si persistix l'empat, es dirimirà amb el criteri de prioritat alfabètica, començant per la lletra corresponent a l'última oferta d'ocupació per als cossos de l'Administració de justícia.
Sexta. Constitució i publicació de les borses
1. Una vegada avaluats els mèrits, la Direcció General de Justícia procedirà a constituir provisionalment les borses de treball del personal seleccionat, que degudament ordenades, seran remeses per a la seua exposició pública al Tribunal Superior de Justícia i es comunicarà a les organitzacions sindicals. També s'exposaran en la Direcció Territorial de Justícia d'Alacant, Castelló i en la Direcció General de Justícia de València. Així mateix, es publicaran en la pàgina web de la Generalitat Valenciana .
2. Les persones interessades tindran un termini de 10 dies naturals per a presentar reclamacions sobre la llista provisional, davant de la Direcció General de Justícia, segons el model que s'acompanya com a annex IV.
3. Resoltes les reclamacions es publicaran les borses definitives seguint el mateix procediment que per a la resolució provisional i en el Diari Oficial de la Comunitat Valenciana.
Sèptima. Recursos
Contra la present resolució, que posa fi a la via administrativa, podrà interposar-se recurs contenciós administratiu davant del Jutjat Contenciós Administratiu de València, en un termini de dos mesos comptats des de l'endemà de la seua publicació, d'acord amb el que es disposa en els articles 8.2, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí de la interposició de recurs potestatiu de reposició, davant de la Direcció General de Justícia, en el termini d'un mes comptat a partir de l'endemà de la seua publicació, d'acord amb el que es disposa en els articles 116 i 117 de Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, 27 de juny de 2012.- El director general de Justícia: Julián Ángel González Sánchez.